ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่อง กำหนดหลักเกณฑ์วิธีการ และเงื่อนไขสำหรับผู้ได้รับการยกเว้นตามมาตรา ๒๑แห่งพระราชบัญญัติควบคุมคุณภาพอาหารสัตว์พ.ศ. ๒๕๕๘พ.ศ. ๒๕๕๙ อาศัยอำนาจตามความในมาตรา๕ และมาตรา ๒๑ วรรคสอง แห่งพระราชบัญญัติควบคุมคุณภาพอาหารสัตว์ พ.ศ. ๒๕๕๘รัฐมนตรีว่าการกระทรวงเกษตรและสหกรณ์ออกประกาศไว้ ดังต่อไปนี้ข้อ๑ ประกาศนี้เรียกว่า ประกาศกระทรวงเกษตรและสหกรณ์เรื่อง กำหนดหลักเกณฑ์ วิธีการ และเงื่อนไขสำหรับผู้ได้รับการยกเว้นตามมาตรา ๒๑แห่งพระราชบัญญัติควบคุมคุณภาพอาหารสัตว์ พ.ศ. ๒๕๕๘ พ.ศ. ๒๕๕๙ข้อ๒[๑] ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ กระทรวง ทบวง กรม หรือรัฐวิสาหกิจที่ประสงค์ผลิตเพื่อขาย นำเข้าเพื่อขาย หรือขายอาหารสัตว์ควบคุมเฉพาะเพื่อใช้ประโยชน์ของทางราชการ ให้แจ้งเป็นหนังสือให้กรมปศุสัตว์ทราบการผลิต นำเข้าหรือขายอาหารสัตว์ควบคุมเฉพาะ โดยระบุประเภท ชนิด และจำนวนอาหารสัตว์ควบคุมเฉพาะรวมทั้งสถานที่ผลิต สถานที่นำเข้า หรือสถานที่ขายอาหารสัตว์ควบคุมเฉพาะตลอดจนสถานที่เก็บอาหารสัตว์ควบคุมเฉพาะนั้น ทั้งนี้ ต้องแจ้งล่วงหน้าก่อนการผลิต นำเข้าหรือขายอาหารสัตว์ควบคุมเฉพาะ แล้วแต่กรณี ไม่น้อยกว่าสิบห้าวันข้อ๔ การผลิตเพื่อขายการนำเข้าเพื่อขายอาหารสัตว์ควบคุมเฉพาะ หรือการขายอาหารสัตว์ควบคุมเฉพาะเพื่อเป็นตัวอย่างในทางวิชาการ เพื่อใช้ประกอบการขึ้นทะเบียนหรือเพื่อพิจารณาในการสั่งซื้อ ให้ผู้ผลิต ผู้นำเข้าหรือผู้ขายแจ้งเป็นหนังสือให้กรมปศุสัตว์ทราบ โดยระบุประเภท ชนิดและจำนวนอาหารสัตว์ควบคุมเฉพาะก่อนการดำเนินการไม่น้อยกว่าสิบห้าวันทั้งนี้การผลิต หรือนำเข้าเพื่อเป็นตัวอย่างในทางวิชาการ โดยนำมาใช้ทดลองเลี้ยงสัตว์ ผู้ผลิตหรือผู้นำเข้า ต้องแนบแผนการทดลองทางวิชาการด้วยข้อ๕ ให้กรมปศุสัตว์ออกหนังสือตอบรับทราบให้ผู้แจ้งตามข้อ๓ และข้อ ๔ ทราบโดยเร็วข้อ๖ สหกรณ์หรือกลุ่มเกษตรกรตามกฎหมายที่ประสงค์จะผลิตอาหารสัตว์ควบคุมเฉพาะ เพื่อใช้เลี้ยงสัตว์ของสมาชิกของตนหรือของเกษตรกรในกลุ่มเดียวกัน ต้องปฏิบัติดังต่อไปนี้(๑)ทำหนังสือแจ้งต่อปศุสัตว์จังหวัดแห่งท้องที่โดยมีหลักฐานแสดงการจดทะเบียนเป็นสหกรณ์หรือกลุ่มเกษตรกรพร้อมรายชื่อสมาชิกที่จะใช้อาหารสัตว์ควบคุมเฉพาะที่ผลิตขึ้นนั้น รวมทั้งรายละเอียดอาหารสัตว์ควบคุมเฉพาะที่จะผลิตด้วยว่าเป็นอาหารสำหรับสัตว์ชนิดใดแล้วให้ปศุสัตว์จังหวัดแจ้งกรมปศุสัตว์ทราบ(๒)ห้ามขายอาหารสัตว์ควบคุมเฉพาะที่ผลิตขึ้นต่อผู้ที่มิได้เป็นสมาชิกสหกรณ์หรือกลุ่มเกษตรกรนั้นๆ(๓)แจ้งรายละเอียดปริมาณการผลิตอาหารสัตว์ควบคุมเฉพาะและความต้องการใช้วัตถุดิบ ตลอดจนจำนวนสัตว์ที่ใช้อาหารสัตว์ควบคุมเฉพาะให้ปศุสัตว์จังหวัดแห่งท้องที่ทราบโดยทำประมาณการล่วงหน้าทุก ๓ เดือนก่อนผลิตและสรุปผลผลิตทั้งปีแจ้งให้ปศุสัตว์จังหวัดแห่งท้องที่ทราบก่อนวันที่ ๑ มีนาคมของปีถัดไป แล้วให้ปศุสัตว์จังหวัดแจ้งกรมปศุสัตว์ทราบ(๔)อาหารสัตว์ควบคุมเฉพาะที่ผลิตจะต้องมีฉลากแจ้งคุณภาพทางเคมีไว้ที่ภาชนะบรรจุ โดยอย่างน้อยระบุโปรตีนและความชื้นพร้อมทั้งแจ้งชื่อกลุ่มสหกรณ์หรือกลุ่มเกษตรกร สถานที่ผลิต วัน เดือน ปีที่ผลิตและล่วงอายุ และข้อความว่า ใช้เฉพาะสมาชิกเท่านั้น ไว้ด้วย(๕)พนักงานเจ้าหน้าที่ตามพระราชบัญญัติควบคุมคุณภาพอาหารสัตว์ พ.ศ. ๒๕๕๘ สามารถเข้าตรวจสอบการดำเนินการผลิตอาหารสัตว์ควบคุมเฉพาะของสหกรณ์หรือกลุ่มเกษตรกรได้ในเวลาทำการเพื่อช่วยเหลือให้คำแนะนำทางวิชาการ(๖)สหกรณ์หรือกลุ่มเกษตรกรจะต้องไม่ใช้วัตถุที่ห้ามใช้ผสมในอาหารสัตว์ตามมาตรา ๖ (๔)(๗)สหกรณ์หรือกลุ่มเกษตรกรใดที่เคยผลิตอาหารสัตว์ควบคุมเฉพาะประสงค์จะหยุดกิจการหรือเลิกกิจการผลิตอาหารสัตว์ควบคุมเฉพาะให้แจ้งต่อปศุสัตว์จังหวัดแห่งท้องที่ทราบด้วยแล้วให้ปศุสัตว์จังหวัดแจ้งกรมปศุสัตว์ทราบประกาศ ณ วันที่ ๗เมษายน พ.ศ. ๒๕๕๙พลเอก ฉัตรชัย สาริกัลยะรัฐมนตรีว่าการกระทรวงเกษตรและสหกรณ์ปริยานุช/จัดทำ๓ พฤษภาคม ๒๕๕๙กัญฑรัตน์/ตรวจ๓ พฤษภาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๙๖ ง/หน้า ๑๑/๒๗ เมษายน ๒๕๕๙